pythainlp/thai-wiki-dataset-v4 huggingface dataset:
พระโกญจนาเนศวร์

พระโกญจนาเนศวร์ หรือ พระโกญจนาทเนศวร์ หรือ พระพินาย เป็นเทพเจ้าแห่งช้างองค์หนึ่ง มีพระวรกายเป็นมนุษย์แต่มีเศียรเป็นช้าง ซึ่งปรากฏใน "ตำราช้าง" และ "คัมภีร์นารายณ์ยี่สิบปาง" อันเป็นเอกสารของไทยช่วงรัตนโกสินทร์ แม้จะมีรูปลักษณ์คล้ายคลึงกับพระพิฆเนศ แต่เทพองค์นี้ได้รับการนับถือในฐานะครูหมอช้างตามหลักคชศาสตร์ของไทย และเป็นเทพที่ไม่ปรากฏในคัมภีร์ศาสนาฮินดูใด ๆ ของประเทศอินเดียในรามเกียรติ์ พระพินายทรงอวตารไปเป็น นิลเอก วานรสิบแปดมงกุฎเมืองชมพู วานรตนแรกที่ค้นพบพิเภก
ศัพทมูลวิทยา.
พระยาอนุมานราชธน (ยง เสฐียรโกเศศ) สันนิษฐานว่าพระนาม "โกญจนาเนศวร์" ใน "คัมภีร์นารายณ์ยี่สิบปาง" เป็นพระนามของพระขันทกุมาร เพราะคำว่า "โกญจนา" ตรงกับคำสันสกฤตว่า "เกราญจ" ซึ่งเป็นชื่อภูเขาที่พระขันทกุมารเสด็จไปประทับ รองศาสตราจารย์ ดร. มณีปิ่น พรหมสุทธิลักษณ์อธิบายมาจากคำสันสกฤตว่า "เกฺราญจนาเนศวร" (กฺราญจน+อานน+อิศวร) จึงแปลความหมายของชื่อดังกล่าวว่า "ผู้เป็นใหญ่เหนือแผ่นพักตร์เกราญจะ" และมณีปิ่นได้อธิบายอีกว่า ชาวสยามโบราณคงทราบทางเทพปกรณัมแขก [อินเดีย] ว่าพระอิศวรมีบุตรสององค์ แต่เข้าใจผิดว่าเป็นองค์เดียวกัน จึงโอนชื่อพระขันทกุมารไปให้กับพระคเณศ
คมกฤช อุ่ยเต็กเค่งอธิบายว่า "โกญจนาทเนศวร์" ซึ่งปรากฏใน "ตำราช้าง" มาจากคำว่า "โกญจนาท" แปลว่า "เสียงร้องของช้าง" และพระนามจึงควรจะเป็น "โกญจนาเทศวร์" แปลว่า "พระเป็นเจ้าที่มีเสียงร้องของช้าง" หรืออาจจะมาจาก "โกญจนาทนฺ+อีศวร" ตามการสนธิสันสกฤตอย่างทมิฬ
ประวัติ.
พระโกญจนาเนศวร์หรือพระโกญจนาทเนศวร์ ปรากฏใน "คัมภีร์นารายณ์ยี่สิบปาง" อธิบายว่าพระโกญจนาเนศวร์เป็นบุตรของพระอิศวรและเป็นน้องชายของพระพิฆเนศ ดังเนื้อความ
"ในไตรดายุคพระอิศวรมีเทวโองการให้พระเพลิงพระทำเทวฤทธิ์เพื่อบังเกิดศิวบุตร 2 องค์ พระเพลิงรับเทวโองการและกระทำเทวฤทธิ์ให้บังเกิดเป็นเปลวเพลิงออกจากช่องพระกรรณทั้งสอง เบื้องขวาบังเกิดบุตรที่มีพระพักตร์เป็นช้างคือพระคเณศ ส่วนเบื้องซ้ายบังเกิดเป็นเทวกุมารองค์หนึ่งชื่อพระโกญจนาเนศวร มีพักตร์เป็นช้าง 3 พระพักตร์ มีพระกร 6 พระกร แต่ละพระหัตถ์กำเนิดมีช้างประเภทต่าง ๆ เช่น ช้างเอราวัณ ช้างคีรีเมฆละไตรดายุค ช้างเผือกเอก เผือกตรี เผือกโท เป็นต้น"
ใน "คัมภีร์นารายณ์ยี่สิบปาง" และ "ตำราช้าง" ได้อธิบายรูปลักษณ์ของพระโกญจนาเนศวร์ไว้ตรงกันคือมีเศียรรูปช้างสามเศียร มีกรหกกร ในพระกรทั้งหกกรจะมีช้างชนิดต่าง ๆ ทั้งของโลกและสวรรค์ คือช้างเอราวัณ ช้างเผือกชนิดต่าง ๆ และสังข์ทักขิณาวัฏในพระกรขวา และสังข์อุตราวัฏโลกในพระกรซ้าย ประทับยืนอยู่บนศีรษะของช้างเจ็ดเศียร มีบทบาททางคชศาสตร์คือสร้างช้างเผือกสำหรับพระราชาบนโลกมนุษย์ พระโกญจนาเนศวร์นี้มีเทวลักษณะใกล้เคียงกับตรีมุขคณปติ (พระคณบดีสามพักตร์) ปรากฏใน "ตำราตัตวนิธิ" ของอินเดียใต้ แต่ไม่ปรากฏบทบาทเกี่ยวกับช้างแต่อย่างใด
กีฬาซอฟต์เทนนิสในกีฬาแห่งชาติ ครั้งที่ 45

<ns>0</ns>
 <revision>
 <timestamp>2018-11-18T01:58:23Z</timestamp>
 <contributor>
 <username>PP2014</username>
 </contributor>
 <comment>เปลี่ยนทางหน้าไปยัง กีฬาแห่งชาติ ครั้งที่ 45</comment>
 <origin>7963188</origin>
 <model>wikitext</model>
 <format>text/x-wiki</format>
เฮนรี เดียร์บอร์น

เฮนรี เดียร์บอร์น (23 กุมภาพันธ์ ค.ศ.1751 - 6 มิถุนายน ค.ศ.1829) เขาเป็นนายพลและรัฐบุรุษชาวอเมริกัน มีบทบาทในสงครามปฏิวัติอเมริกาและสงคราม ค.ศ.1812 เขามีชีวิตอยู่ในช่วงสมัยสงครามนโปเลียน
สงครามปฏิวัติอเมริกา.
เมื่อสงครามเริ่มขึ้น ในตอนแรกเดียร์บอร์นได้เข้าสังกัดนายพล เบเนดิกต์ อาร์โนลด์ ในการเดินทางไปยังคิวเบก เขาได้บันทึกวารสารที่สำคัญ หลังจากถูกจับกุมและถูกแลกเปลี่ยน เขาก็ตัดสินใจรับใช้ในกองทัพภาคพื้นทวีปของ จอร์จ วอชิงตัน และสามารถทำให้กองทัพอังกฤษยอมจำนนในการโอบล้อมเมืองยอร์กทาวน์
หลังเสร็จสิ้นสงครามปฏิวัติอเมริกา.
เดียร์บอร์นได้ทำงานเป็นเจ้าหน้าที่ของนายพลวอชิงตันที่เวอร์จิเนีย ต่อมาในสมัยของประธานาธิบดีโทมัส เจฟเฟอร์สัน เขาได้เป็นเลขานุการแห่งสงคราม ตั้งแต่ ค.ศ.1801 ถึง ค.ศ.1809 และทำหน้าที่เป็นผู้บัญชาการตำรวจแห่งชาติในสงคราม ค.ศ.1812
ในชีวิตของเขายังได้วิจารณ์ผลงานของ อิสเรียล พัทแนม ที่ยุทธการบังเกอร์ ฮิลล์ ทำให้เกิดความขัดแย้งระหว่างเดียร์บอร์น-พัทแนม
ป้อมเดียร์บอร์นที่รัฐอิลลินอยและเมืองเดียร์บอร์นที่รัฐมิชิแกนได้รับการตั้งชื่อเพื่อเป็นเกียรติแก่เขา
สงคราม ค.ศ.1812.
ค.ศ.1812 กองทัพอังกฤษได้เข้าบุกแผ่นดินสหรัฐอเมริกา ประธานาธิบดีเจมส์ แมดิสันได้แต่งตั้งนายพลเดียร์บอร์นให้เป็นผู้บัญชาการทหารทางภาคตะวันออกเฉียงเหนือ แต่เนื่องด้วยจากที่เดียร์บอร์นในตอนนั้นมีอายุได้ 61 ปี จึงทำให้สุขภาพของเขาไม่สู้ดีนักและบัญชาการรบได้ไม่เต็มที่
ค.ศ.1815 แม้ว่าอเมริกาจะเอาชนะอังกฤษได้ในยุทธการนิวออร์ลินส์ แต่เดียร์บอร์นก็ถูกปลดออกจากตำแหน่งทางทหารในวันที่ 15 มิถุนายน
บั้นปลายชีวิต.
เขากลับมาบ้านเกิดที่ย่านร็อคซ์บูรีในเมืองบอสตัน และเสียชีวิตในอีก 5 ปีต่อมาด้วยวัย 78 ปี ศพของเขาถูกฝังในสุสานฟอเรสต์ฮิลล์ในทุ่งราบจาเมกา(ในตอนนั้นอยู่นอกเมืองบอสตันและผนวกเข้ากับเมืองในปี ค.ศ.1874)
ผู้ชายขายสวย

Beauty Boy ผู้ชายขายสวย เป็นละครโทรทัศน์แนว โรแมนติก-ดราม่า-คอมเมดี สร้างจากบทประพันธ์ของ นำมาสร้างเป็นละครโทรทัศน์ทางช่อง 3 เอสดี (หมายเลข 28) ในปี 2561 ผลิตละครโดย บริษัท โคโซโคโม จำกัด , บริษัท อินไซท์ เทคโนโลยี จำกัด กำกับการแสดงโดย ราชิต กุศลคูณสิริ , ธนะมินทร์ วงษ์สกุลพัชร์ นำแสดงโดย พิมพ์ชนก ลือวิเศษไพบูลย์ และ เศรษฐพงศ์ เพียงพอ ออกอากาศทุกคืนวันอาทิตย์ เวลา 20.30 - 21.30 น. เริ่มออกอากาศตอนแรกวันที่ 2 กันยายน พ.ศ. 2561
คาร์ล ฟิลลิพ เจ้าชายแห่งชวาร์ทเซินแบร์ค

คาร์ล ฟิลลิพ เฟือสท์แห่งชวาร์ทเซินแบร์ค (18 เมษายน ค.ศ. 1771 – 15 ตุลาคม ค.ศ. 1820) เป็นจอมพลแห่งราชวงศ์ฮาพส์บวร์คในช่วงสงครามนโปเลียน โดยเข้าสังกัดทหารม้า
ประวัติ.
คาร์ล ฟิลลิพเกิดที่กรุงเวียนนา เขาเป็นลูกชายของโยฮัน เนโพมุค อันโทน แห่งชวาร์ทเซินแบร์ค และมารี เอเลโอโนเรอ เคาน์เตสแห่งตระกูลเอิททิงเงิน-วัลเลอร์ชไตน์ เขาเป็นหนึ่งในสิบสามพี่น้อง อีกเจ็ดคนตายตั้งแต่วัยเยาว์
เขาเข้ารับราชการในสังกัดทหารม้าในปี ค.ศ. 1788 ปีต่อมาเขาได้อยู่ในสังกัดนายพลฟรันทซ์ โมริทซ์ ฟ็อน ลาซี และนายพลแอ็นสท์ กีเดอ็อน ฟ็อน เลาด็อน เพื่อต่อสู้กับทหารเติร์ก
ค.ศ. 1796 ช่วงสงครามปฏิวัติฝรั่งเศส เขาต้องออกรบในยุทธการที่อัมแบร์คและยุทธการที่เวือทซ์บวร์ค ต่อมาในปี ค.ศ. 1799 ได้รับยศเป็นพลโท ในยุทธการที่โฮเอินลินเดิน เขาได้นำทหารส่วนหนึ่งไปที่ทางปีกขวาของกองทัพออสเตรียที่ถูกทหารฝรั่งเศสโจมตีอย่างกล้าหาญ หลังจากนั้นเขาได้รับคำสั่งจากอาร์ชดยุคคาร์ลให้ไปประจำกับกองหลัง
ค.ศ. 1804 เขาจึงได้รับยศเป็นเจ้าชายแห่งชวาร์ทเซินแบร์ค
ค.ศ. 1805 เขาได้เป็นผู้บัญชาการทหารประจำกองพลของนายพลคาร์ล มัค ฟ็อน ไลเบอริช ตอนที่เมืองอุล์มถูกปิดล้อมโดยกองทัพของนโปเลียน เขาเป็นหนึ่งในกลุ่มทหารม้าใต้สังกัดของอาร์ชดยุคเฟอร์ดินานด์แห่งออสเตรีย-เอสเตซึ่งตัดเส้นทางการเดินทัพของศัตรู
ค.ศ. 1806-1809 เขารับตำแหน่งเป็นเอกอัครราชทูตออสเตรียประจำรัสเซีย แต่ว่ารับตำแหน่งได้ไม่นานก็ต้องรีบกลับบ้านเกิดเพื่อทำศึกในวากรัม แต่ฝ่ายออสเตรียพ่ายแพ้ จึงทำให้ต้องประสานมิตรกับฝรั่งเศสและทำให้นโปเลียนได้สมรสกับองค์หญิงมารี หลุยส์
ค.ศ. 1812 นโปเลียนได้ขอร้องให้เจ้าชายคาร์ลไปช่วยทำการบุกรัสเซีย
ค.ศ. 1813 เมื่อฝรั่งเศสพ่ายแพ้จากการบุกรัสเซีย ทำให้เกิดสงครามสหสัมพันธมิตรครั้งที่หกขึ้นมา และคาร์ล ฟิลลิพได้บัญชาการรบในยุทธการที่ไลพ์ซิชกับยุทธการที่ปารีส และมีบทบาทในสมัยร้อยวันและออกรบในยุทธการวอเตอร์ลู
ชีวิตแต่งงาน.
คาร์ล ฟิลลิพ สมรสกับมารีอา อันนา ฟ็อน โฮเอินเฟ็ลท์ มีบุตรด้วยกัน 3 คน คือ
หลานชาย คือ
ยุทธการอาวุธมหาประลัย

ยุทธการอาวุธมหาประลัย  เป็นซีรีส์ไลต์โนเวลภาษาญี่ปุ่น เขียนโดย Kazuma Kamachi และภาพโดย Ryō Nagi ตั้งแต่ 2009 ASCII Media Works ได้เผยแพร่รวม 14 เล่ม ภายใต้ชื่อ Dengeki Bunko มีการดัดแปลงเป็นมังงะทั้งหมดสามเล่ม และได้ดัดแปลงเป็นทีวีอนิเมะในเวลาถัดมาโดย J.C.Staff (และ 3DCG โดย Sanzigen) ออกอากาศตั้งแต่ 2 ตุลาคมถึง 25 มีนาคม 2016
วิธีปั้นสาวบ้านให้มาเป็นนางเอกของผม

วิธีปั้นสาวบ้านให้มาเป็นนางเอกของผม  หรือในชื่อสั้น Saekano (冴えカノ) เป็นซีรีส์ไลต์โนเวลภาษาญี่ปุ่นโดย Fumiaki Maruto และภาพโดย Kurehito Misaki Fujimi Shobo เผยแพร่รวม 13 เล่มตั้งแต่กรกฎาคม พ.ศ. 2555 ถึงตุลาคม พ.ศ. 2560 ภายใต้ Fujimi Fantasia Bunko มีการดัดแปลงเป็นมังงะหนึ่งเล่ม และสอง spin-off และมีการดัดแปลงเป็นอนิเมะโทรทัศน์โดย เอ-1 พิกเจอร์ส ซึ่งออกอากาศในระหว่างวันที่ 9 มกราคมถึง 27 มีนาคม พ.ศ. 2558 ในช่วง noitamina ของ Fuji TV และได้รับการซื้อลิขสิทธิ์จาก Aniplex of America ซีซันที่สองออกอากาศตั้งแต่วันที่ 6 เมษายน พ.ศ. 2560 ถึงวันที่ 23 มิถุนายน พ.ศ. 2560 ภาพยนตร์อนิเมะโดย CloverWorks มีกำหนดจะเปิดตัวในช่วงไตรมาสที่ 4 ของปี 2019
เรื่องย่อ.
กล่าวถึง อากิ โทโมยะ (安芸 倫也) หนุ่มโอตาคุ ผู้ที่ตั้งใจจะสร้างผลงานที่เหนือกว่าระดับงานโดจิน (ผลงานที่ผลิตเองโดยไม่ทำภายใต้สังกัดใหญ่ ไม่จำเป็นต้องติดเรทเสมอไป) ทั่วไป โดยหวังจะขอความช่วยเหลือกับเพื่อนสาวลูกครึ่ง ซาวามุระ สเปนเซอร์ เอริริ (澤村・スペンサー・英梨々) คุณหนูแสนดีที่เบื้องหลังเถียงกับเขาได้ตลอด และรุ่นพี่สาว คาสึมิงาโอกะ อุตาฮะ (霞ヶ丘 詩羽) สาวงามเงียบแต่เป็นคนปากร้าย ทั้งสองสาวได้ปฏิเสธที่จะร่วมงานกับเขา อากิจึงหันไปหา คาโต้ เมงุมิ (加藤 恵) ที่ไม่ได้มีราศีนางเอกแบบสองคนที่เขารู้จัก อีกทั้งดูจะเรียบง่ายกว่าคาแร็กเตอร์หญิงในเกมด้วยซ้ำ แต่ด้วยความบังเอิญที่เขาได้พบเธอนอกโรงเรียน ทำให้เขารู้สึกว่าเธอน่าจะกลายเป็นนางเอกให้กับงานของเขาได้ในอนาคต จึงพยายามหาวิธีที่จะปั้นเธอให้สมกับเป็นนางเอกให้ได้
โคซูเกะ ไซโตะ

โคซูเกะ ไซโตะ  เป็น DJ และคนแต่งเพลงสำหรับเกมเพลงชาวญี่ปุ่น เขาเป็นที่รู้จักจากงานของเขาในเกมในซีรีส์บีมานิโดยโคนามิ เขาผลิตเพลงภายใต้นามแฝงต่าง ๆ เช่น kors k, Eagle, StripE และ teranoid
โครเนอเดนมาร์ก

โครเนอ (พหูพจน์ kroner) เป็นสกุลเงินอย่างเป็นทางการของเดนมาร์ก, กรีนแลนด์ และหมู่เกาะแฟโร มีการใช้ครั้งแรกในวันที่ 1 มกราคม ค.ศ. 1875 คำว่า "โครเนอ" แปลตรงตัวได้ว่า "มงกุฎ"
หนึ่งโครเนอจะเท่ากับ 100 เออเรอ  โดยคำว่า "øre" อาจจะมาจากคำภาษาละติน "aureus" แปลว่าเหรียญทอง รวมกันทั้งหมดมีเหรียญโครเนอรวม 11 เหรียญ โดยที่เล็กที่สุดคือเหรียญ 50 เออเรอ ก่อนหน้านี้มีเหรียญเออเรอมากกว่านี้ แต่ถูกยกเลิกเนื่องจากเงินเฟ้อ
เหรียญ 2 เออเรอ (เหรียญกษาปณ์เดนมาร์กสมัยสงครามโลกครั้งที่สอง)

เหรียญ 2 เออเรอ  ได้รับการผลิตขึ้นระหว่างการยึดครองเดนมาร์กของเยอรมนีระหว่าง ค.ศ. 1941–1945 และจากนั้นโดยรัฐบาลเดนมาร์กใน ค.ศ. 1947 ผลิตขึ้นครั้งแรกโดยใช้อะลูมิเนียม และจาก ค.ศ. 1942–1947 โดยใช้สังกะสี
โบสถ์เซนต์หลุยส์

โบสถ์เซนต์หลุยส์  หรือ บางครั้งเรียกว่า วัดเซนต์หลุยส์ เป็นโบสถ์คริสต์นิกายโรมันคาทอลิก ตั้งอยู่บริเวณเดียวกับโรงพยาบาลเซนต์หลุยส์และโรงเรียนเซนต์หลุยส์ศึกษา บนถนนสาทรใต้ แขวงยานนาวา เขตสาทร กรุงเทพมหานคร
โบสถ์เซนต์หลุยส์ตั้งชื่อเพื่อถวายเกียรติแด่นักบุญหลุยส์ กษัตริย์แห่งฝรั่งเศส  ซึ่งเป็นศาสนนามของพระคุณเจ้าหลุยส์ โชแรง ผู้สร้างโบสถ์เซนต์หลุยส์ในปี ค.ศ. 1958 และเป็นประมุขมิสซังกรุงเทพฯ ในขณะนั้น
ชุดเครื่องมือภาษาธรรมชาติ

ชุดเครื่องมือภาษาธรรมชาติ (Natural Language Toolkit) หรือเรียกย่อว่า NLTK เป็นชุดโปรแกรมสำหรับ การประมวลภาษาธรรมชาติ (NLP) สำหรับภาษาอังกฤษ ซึ่งเขียนเป็นภาษาไพทอน พัฒนาขึ้นโดย Steven Bird และ Edward Lope ในคณะวิทยาคอมพิวเตอร์และสารสนเทศที่ มหาวิทยาลัยเพนซิลเวเนีย
NLTK มีได้รับการพัฒนาขึ้นเพื่อสนับสนุนการวิจัยและสอนในด้านการประมวลภาษาธรรมชาติ หรือสาขาที่เกี่ยวข้อง รวมถึง ภาษาศาสตร์, ประชานศาสตร์, ปัญญาประดิษฐ์ และ การเรียนรู้ของเครื่อง
NLTK ประสบความสำเร็จในการประกอบการเรียนสอน ถูกใช้ใน 32 มหาวิทยาลัย ในอเมริกาและอีก 25 ประเทศใช้ NLTK ในห้องเรียน NLTK สนับสนุนการแบ่งประเภท, ตัดคำ, กำกับไวยากรณ์ประโยค และอื่น ๆ
โรงพยาบาลเซนต์หลุยส์

โรงพยาบาลเซนต์หลุยส์  เป็นโรงพยาบาลเอกชนขนาดใหญ่บนถนนสาทรใต้ แขวงยานนาวา เขตสาทร กรุงเทพมหานคร ชื่อโรงพยาบาลตั้งตามพระนามนักบุญหลุยส์ กษัตริย์แห่งฝรั่งเศส เพราะทรงเปี่ยมด้วยพระเมตตาต่อผู้ยากไร้ขาดที่พึ่ง ซึ่งสอดคล้องกับการดำเนินงานของโรงพยาบาลที่มีคติว่า ""เมตตากรุณาอยู่ที่ใด พระเจ้าสถิต ที่นั่น" "(Ubi Caritas, Ibi Deus Est.) "
โรงพยาบาลเซนต์หลุยส์ถือเป็นโรงพยาบาลสำคัญของคริสต์ศาสนานิกายโรมันคาทอลิกในประเทศไทย ที่ผ่านมาโรงพยาบาลมีโอกาสได้รับเสด็จพระสันตะปาปาถึงสองพระองค์ คือ สมเด็จพระสันตะปาปายอห์น ปอลที่ 2 เนื่องในวโรกาสเสด็จฯ เยือนประเทศไทยเมื่อ พ.ศ. 2527 และสมเด็จพระสันตะปาปาฟรานซิส เนื่องในวโรกาสเสด็จเยือนประเทศไทยเมื่อปี 2562
ศูนย์ดูแลผู้ป่วยแบบประคับประคอง.
ศูนย์ดูแลผู้ป่วยแบบประคับประคอง เป็นบริการนอกเหนือจากบริการทางการแพทย์ของโรงพยาบาลเซนต์หลุยส์ที่ทำการดูแลผู้ป่วยระยะสุดท้ายที่โรคไม่ตอบสนองต่อการรักษาตามมาตรฐานแล้ว และคาดการณ์การมีชีวิตอยู่ไม่เกิน 6 เดือน การดูแลนั้นกระทำตาม "จิตตารมณ์ของนักบุญหลุยส์" โดยผู้ป่วยจะได้รับการดูแล บรรเทาอาการทางกายภาพและทางจิตใจ ผ่านทางกิจกรรมบำบัดทางต่าง ๆ การสนทนาบำบัดหรือเดธทอล์ก (Death Talk) และกิจกรรมทางศาสนา เช่น พิธีมิสซา การทำบุญอุทิศส่วนกุศลตามหลักศาสนาของผู้ป่วย
โบสถ์น้อยประจำโรงพยาบาล.
โบสถ์น้อยประจำโรงพยาบาลเซนต์หลุยส์ คือ โบสถ์น้อยพระจิตเจ้า
ช่องแคบการีมาตา

ช่องแคบการีมาตา  เป็นช่องแคบที่มีความกว้างราว 125 ไมล์ (201 กิโลเมตร)
ที่เชื่อมทะเลจีนใต้กับทะเลชวา โดยแบ่งเกาะสุมาตราและเกาะบอร์เนียวของอินโดนีเซีย ช่องแคบนี้อยู่ติดกับชายฝั่งเกาะเบอลีตุงทางทิศตะวันออก และติดกับชายฝั่งเกาะบอร์เนียวทางทิศตะวันตก เป็นช่องแคบที่กว้างที่สุดที่เชื่อมทะเลจีนใต้กับทะเลชวา (ช่องแคบอื่นได้แก่ ช่องแคบบังกาและช่องแคบกัซปาร์) แต่เกาะและปะการังจำนวนมากได้ลดความลึกและกว้างสำหรับการเดินเรือ ฤดูกาลและกระแสน้ำได้รับอิทธิพลจากฤดูมรสุมตะวันออกเฉียงใต้และตะวันตกเฉียงเหนือประจำปี
ช่องแคบนี้เคยใช้เป็นเส้นทางการโจมตีของกองทัพอังกฤษในการโจมตีเกาะชวาปี ค.ศ. 1811 ในหมู่เกาะอินเดียตะวันออกของเนเธอร์แลนด์ เมื่อไม่นานมานี้อินโดนีเซียแอร์เอเชีย เที่ยวบินที่ 8501 ตก
โซยุซ ทีเอ็มเอ-20เอ็ม

โซยุซ ทีเอ็มเอ-20เอ็ม เป็นโครงการอวกาศโซยุซที่เริ่มขึ้ในปี พ.ศ. 2559 โดยมีจุดประสงค์เพื่อไปสถานีอวกาศนานาชาติ หรือ ไอเอสเอส โดยเป็นการส่งนักบินอวกาศสามคนจากโครงการอวกาศเอ็กแพรนดิชัน 47 ไปยังสถานีอวกาศนานาชาติ ทีเอ็มเอ-20เอ็ม เป็นโครงการอวกาศโซยุซครั้งที่ 129 โดยในทีเอ็มเอ-20เอ็มมีนักบินอวกาศที่เป็นผู้บัญชาการ กับวิศวกรประจำเครื่องชาวรัสเซีย และวิศวกรประจำเครื่องชาวอเมริกา
ในโครงการครั้งนี้ ถือว่าเป็นการสิ้นสุดของโครงการอวกาศโซยุซทีเอ็มเอ เพื่อเสริมสมรรถภาพในโครงการอวกาศโซยุซ ที่เริ่มขึ้นในปี พ.ศ. 2559
วันทูโก.เอเชีย

12Go.asia (วันทูโก.เอเชีย) เป็นบริษัท ออนไลน์แทรเวลเอเจนท์ ตั้งอยู่ที่ ประเทศสิงคโปร์ และมีสำนักงานใหญ่อยู่ที่ กรุงเทพมหานคร ประเทศไทย
ประวัติบริษัท.
วันทูโก.เอเชีย ก่อตั้งในปี 2013 ในฐานะบริษัท startup ที่ริเริ่มการขายตั๋ว การรถไฟแห่งประเทศไทย (SRT) และตั๋วรถบัสหลาย ๆ บริษัทผ่านเว็บไซต์ ในเวลาไม่นาน บริษัทได้ออกตั๋ว e-ticket ออนไลน์ในประเทศไทย
ในปี 2014 บริษัทได้รับรางวัล "Most impactful digital innovation" จากงาน Digital Innovation Asia Awards
ในปลาายปี 2017 ระบบจองตั๋วของ 12Go Asia มีจำนวนผู้ให้บริการด้านขนส่งมากกว่า 380 บริษัท มีตั๋วสำหรับจุดหมายปลายทางมากกว่า 3000 สาย และมีรีวิวการใช้บริการของแต่ละบริษัทขนส่งมากกว่า 33,000 รีวิว ตั้งแต่ปี 2013 บริษัทมีพาร์ตเนอร์ทั่วทุกภูมิภาคมากกว่า 10 ประเทศ.
บริการ.
12Go Asia มีธุรกิจหลักแบ่งเป็นสองแนวทาง คือ B2B และ B2C บริษัทให้บริการตั๋วออนไลน์ทั้งตั๋วเครื่องบิน ตั๋วรถไฟ ตั๋วรถบัส ตั๋วเรือเฟอร์รี่ และแท็กซี่รับส่งสนามบิน นอกจากนี้ยังเชื่อมโยงการเดินทางระหว่างประเทศอีกด้วย. 
12Go Asia เปิดดำเนินงานในประเทศไทย, กัมพูชา, เวียดนาม, ลาว, พม่า, มาเลเซีย, สิงคโปร์, ฟิลิปปินส์, อินเดีย, จีน และ ญี่ปุ่น.
สีหนุนิยม

สีหนุนิยม  เป็นอุดมการณ์การเมืองของประเทศกัมพูชาที่กล่าวถึงรูปแบบการเป็นผู้นำของพระบาทสมเด็จพระนโรดม สีหนุซึ่งมีพรรคการเมืองที่มีการใช้อุดมการณ์สีหนุนิยม ได้แก่ พรรคฟุนซินเปก, พรรคสังคมราษฎรนิยม และล่าสุดคือพรรคสังคมราษฎรราช (Community of Royalist People's Party)
เอซรา มิลเลอร์

เอซรา แมตทิว มิลเลอร์  เกิด 30 กันยายน ค.ศ. 1992 เป็นนักแสดงชาวอเมริกัน มีผลงานภาพยนตร์ยาวเรื่องแรกคือ "Afterschool" (2008) เขารับบทเป็นเควินในภาพยนตร์ชีวิตเรื่อง "We Need to Talk About Kevin" (2011)และร่วมแสดงในภาพยนตร์ที่สร้างจากหนังสือเรื่อง "The Perks of Being a Wallflower" (2012) ในปี 2015 เขาร่วมแสดงในภาพยนตร์ชีวิตเรื่อง "The Stanford Prison Experiment" และภาพยนตร์ตลก "Trainwreck" มิลเลอร์รับบทเป็นครีเดนซ์ แบร์โบนในภาพยนตร์ต่อยอดจาก แฮร์รี พอตเตอร์ เรื่อง "Fantastic Beasts and Where to Find Them" (2016) และภาคต่อ " (2018)
เขารับบทเป็นแบร์รี แอลเลน/เดอะแฟลชในจักรวาลขยายดีซี โดยได้แสดงครั้งแรกใน " (2016) และแสดงใน "Suicide Squad" (2016) และต่อมาร่วมแสดงนำใน "Justice League" (2017)
ในปี 2022 มิลเลอร์ถูกจับกุมในรัฐฮาวาย หลังจากถูกกล่าวหาว่าทะเลาะวิวาทกับคู่รักชาวฮาวาย หลังจากทำร้ายร่างกายใส่คู่รักที่บาร์คาราโอเกะ ต่อมามิลเลอร์ถูกจับอีกครั้งเมื่อวันที่ 19 เมษายน ค.ศ. 2022 โดยทำร้ายร่างกายเจ้าหน้าที่ตำรวจหน่วยย่อย Leilani Estates เนื่องจากทำร้ายร่างกายหญิงสาววัย 26 ปี โดยขว้างเก้าอี้ใส่เธอ
ชีวิตวัยเด็ก.
เอซรา มิลเลอร์เกิดและโตที่ Wyckoff, Bergen County, New Jersey, สหรัฐอเมริกา ครอบครัวของเขามีสมาชิก 5 คน ได้แก่ คุณพ่อ รอเบิร์ต เอส. มิลเลอร์ ทำงานเกี่ยวกับสื่อสิ่งพิมพ์ ,คุณแม่ มาร์ตา มิลเลอร์ เป็นนักเต้นแนวโมเดิร์น และมีพี่สาวสองคนคือ เซย์ยา และ เคทลิน มิลเลอร์ โดยที่คุณแม่เป็นชาวเยอรมันเชื้อสายดัตช์ และคุณพ่อเป็นชาวยิว เอซรานิยามตนเองว่าเป็นชาวยิวตามคุณพ่อ
ตอนอายุ 6 ขวบเขาได้เข้าเรียนโอเปร่า เขาสามารถร้องเพลงได้ถึงสองโทนเสียง และไปได้สวยกับการร้องโอเปร่าจนได้ร้องกับวง Metropolitan Opera ในนิวยอร์ก แต่ต่อมาเมื่ออายุ 11 เสียงแตกหนุ่มจึงตัดสินใจออกจากวง 
เขาเป็นแฟนพันธ์ุแท้ของแฮรี่ พอตตเตอร์ เขาเริ่มอ่าน แฮรี่ พอตตเตอร์ ตอนอายุ 7 ขวบ นอกจากจะอ่านหนังสือ Harry Potter ครบทุกเล่มแล้ว เอซรายังซื้อ Audio book มาฟังเป็นร้อยๆรอบเลยทีเดียว
เขาได้เข้าเรียน Rockland Country Day School และ The Hudson School ต่อมาเมื่ออายุ 16 ปี ได้ดรอปเรียนหลังจากการปล่อยหนังเรื่องแรกของเขา Afterschool เพราะว่าอยากที่จะทุ่มเทให้กับการแสดงอย่างเต็มที่
ชีวิตส่วนตัว.
เอซรานั้นอธิบายตัวเองว่าเป็น Queer คือเปิดกว้างกับทุกเพศโดยเปิดเผยในนิตยสาร Out ในปี 2012 “สำหรับผม Queer แปลว่าฉันไม่ใช่ผู้ชาย ฉันไม่ใช่ผู้หญิง ฉันแค่เป็นมนุษย์คนหนึ่ง” เอซราได้กล่าวว่าชีวิตส่วนตัวของเขากับอาชีพการงานของเขานั้นต่างกันลิบลับ เขามีฟาร์มที่สุขสงบที่รัฐเวอร์มอนต์ ปลูกพืชอะไรก็ตามที่เขาอยากจะปลูกและเลี้ยงสัตว์มากมาย 
สิ่งที่เขามีแพชชั่นกับมันมากคือ การสนับสนุนอุดมการณ์เพื่อสิ่งแวดล้อม เขาเป็นหนึ่งในดาราที่ออกมาปกป้องขั้วโลกเหนือจากการขุดเจาะน้ำมัน #SaveTheArctic และต่อต้านการสร้างท่อส่งน้ำมัน Dakota Access Pipeline #NODAPL ในรัฐนอร์ธดาโกตา ที่จะส่งผลกระทบต่อภูมิทัศน์และพื้นดินของละแวกนั้น ที่คนชนพื้นเมืองอเมริกันอยู่อาศัย โดยเข้าร่วมขบวนรณรงค์ต่อสู้ไปด้วยกันกับนักแสดงสาว เชลีน วูดลีย์ ในหลายรัฐเลยทีเดียว
ทะเลสาบวาน

ทะเลสาบวาน (;) เป็นทะเลสาบที่ใหญ่ที่สุดในประเทศตุรกีและที่ราบสูงอาร์มีเนีย ตั้งอยู่ทางตะวันออกไกลของประเทศในจังหวัดวานและจังหวัดบิตลิส เป็นทะเลสาบน้ำเค็มแบบทะเลสาบโซดา ที่ได้รับน้ำมาจากธารน้ำสายเล็ก ๆ หลายสายที่ไหลลงมาจากภูเขาที่รายล้อมอยู่ ทะเลสาบวานเป็นหนึ่งในทะเลสาบปิดที่ใหญ่ที่สุดในโลก หลังจากที่ภูเขาไฟระเบิดได้สกัดทางน้ำไหลมาตั้งแต่ยุคโบราณ แม้ทะเลสาบวานตั้งอยู่ที่ระดับความสูง ที่มีฤดูหนาวอันโหดร้าย แต่ด้วยความเค็มจัดจึงทำให้ไม่เกิดน้ำแข็ง แม้บริเวณทางเหนือที่ตื้นเขินก็ไม่ค่อยเป็นน้ำแข็ง
คิมิ โนะ โตนาริ เดะ โคอิชิเตรุ!

คิมิ โนะ โตนาริ เดะ โคอิชิเตรุ!  เป็นเกมวิชวลโนเวลสำหรับผู้ใหญ่ภาษาญี่ปุ่น สร้างโดย Alcot Honey Comb และเผยแพร่เมื่อวันที่ 11 พฤศจิกายน 2014 เป็นแผ่นเกม และสามารถดาวน์โหลดได้เมื่อ 20 พฤศจิกายน 2015 เป็นเรื่องเกี่ยวยายของเขา Chiyo กังวลเกี่ยวกับอนาคตของหลานชาย หลังจากที่พ่อแม่ของเขาล้มเหลวในการแต่งงานและให้เขาหาเจ้าสาวขณะที่เธอยังมีชีวิตอยู่ ถ้าเขาไม่สามารถทำได้ภายในหนึ่งสัปดาห์ เขาจะถูกบังคับให้แต่งงานกับคนที่เธอเลือก
อาชญากรรมในประเทศลาว

เหตุอาชญากรรมมีอยู่หลากหลายประเภทในประเทศลาว
ประเภทอาชญากรรม.
เหตุขโมยและการตบทรัพย์.
การตบทรัพย์เพียงเล็กน้อย และการล้วงกระเป๋า เป็นเหตุอาชญากรรมที่เกิดขึ้นอยู่เป็นประจำในประเทศลาว สินค้าปลอมและสินค้าที่ละเมิดลิขสิทธิ์สามารถพบเจอได้ทั่วพื้นที่ของประเทศลาว
เหตุอุกฉกรรจ์.
เหตุอุกฉกรรจ์ถึงว่าเกิดขึ้นเป็นจำนวนน้อยแต่กลับเติบโตขึ้นสูงในเดือนกรกฎาคม ค.ศ. 2013 โดยส่วนมากจะเกิดขึ้นในบริเวณลับตาคนหรือมืดโดยเฉพาะกับชาวต่างชาติ
เหตุทุจริต.
ปัญหาการทุจริตในประเทศถือว่าเป็นปัญหาหนัก โดยดัชนีภาพลักษณ์คอร์รัปชัน ในปี ค.ศ. 2012 จัดอันดับโดยองค์กรเพื่อความโปร่งใสนานาชาติ ในอันดับที่ 160 จาก 176 ประเทศจากทั้งหมด รัฐบาลได้พยายามปราบปรามการทุจริตภายในประเทศให้หมดสิ้น
เหตุค้ายาเสพติดที่ผิดกฎหมาย.
การค้ายาเสพติดที่ผิดกฎหมายถือเป็นเรื่องที่สำคัญในประเทศลาว เนื่องจากประเทศนี้เป็นประเทศของทุ่งดอกป็อปปี้และยาเสพติดที่ผลิตขึ้นมาเป็นจำนวนมาก รัฐบาลลาวพยายามยุติปัญหาเหล่านี้ โดยการกำจัดพื้นที่ปลูกฝิ่นของผู้ผลิตฝิ่นรายใหญ่ของประเทศออกจากประเทศไปร้อยละ 98 ในปี ค.ศ. 2005 ทำให้รัฐบาลเรียกการล้างฝิ่งนี้ถือว่าประสบความสำเร็จ ในขณะที่ยาเสพติดชนิดอื่น เช่น เฮโรอีน ได้แพร่หลายภายในประเทศมากขึ้น
ในช่วงไม่กีปี่ที่ผ่านมามีชาวต่างชาติเสียชีวิตจากการเสพยาเมแทมเฟตามีน ฝิ่น หรือเฮโรอีน ที่ผิดกฎหมาย ความแรงของยาเสพติดในประเทศลาวบางทีอาจเทียบเท่า หรือ แรงกว่ายาเสพติดในสหรัฐ
กังต็อก

กังต็อก (#เปลี่ยนทาง) เป็นนครเทศบาล เมืองหลวง และเมืองที่ใหญ่ที่สุดของรัฐสิกขิม ประเทศอินเดีย และยังเป็นเมืองศูนย์กลางการปกครองของเขตสิกขิมตะวันออก กังต็อกตั้งอยู่ทางตะวันออกของเทือกเขาหิมาลัย ที่ระดับความสูง 1,650 เมตร (5,410 ฟุต) กังต็อกมีประชากร 100,000 คนจากหลากหลายชาติพันธุ์ เช่น ชาวเนปาล ชาวเลปชา ชาวภูฏาน ฯลฯ โดยตั้งถิ่นฐานที่จุดสูงกว่ายอดเขาของหิมาลัยและใช้ชีวิตในสภาพภูมิอากาศที่มีอุณหภูมิไม่หนาวจัดตลอดปี กังต็อกยังเป็นศูนย์กลางอุตสาหกรรมการท่องเที่ยวของรัฐสิกขิม
กังต็อกมีชื่อเสียงทางด้านการเป็นสถานที่แสวงบุญของชาวพุทธหลังจากที่ได้ก่อสร้างวัดเอนเชย์ ในปี ค.ศ. 1840 และ ในปี ค.ศ. 1894 ผู้ปกครองชาวสิกขิม โชกยัล ทูต็อบ นัมกยัล (Thutob Namgyal) ได้ย้ายเมืองหลวงมายังกังต็อก และช่วงต้นศตวรรษที่ 20 กังต็อกกลายเป็นจุดหยุดพักเส้นทางการค้าที่สำคัญระหว่างลาซาในทิเบตกับเมืองอื่น ๆ อย่างโกลกาตา (ขณะนั้นคือ กัลกัตตา) ในบริติชอินเดีย ต่อมาหลังจากอินเดียได้รับอิสรภาพจากอังกฤษในปี ค.ศ. 1947 สิกขิมเลือกที่จะเป็นประเทศอิสระที่มีพระมหากษัตริย์เป็นประมุข โดยมีกังต็อกเป็นเมืองหลวง ในปี ค.ศ. 1975 หลังจากรวมกับสหภาพอินเดีย กังต็อกเป็นเมืองหลวงของรัฐที่ 22 ของอินเดีย
ความหมายที่ถูกต้องของชื่อ "กังต็อก" นั้นยังไม่ชัดเจน แม้ว่าความหมายที่เป็นที่นิยมที่สุดนั้นจะหมายถึง "ยอดเนินเขา" (hill cut) ปัจจุบันกังต็อกโดดเด่นในฐานะเมืองชุมชนที่มีผู้รู้หนังสือร้อยละ 94 ของจำนวนประชากรทั้งหมด
สโมสรฟุตบอลพัทยา ยูไนเต็ด (ก่อตั้ง พ.ศ. 2566)

สโมสรฟุตบอลพัทยา ยูไนเต็ด เป็นสโมสรฟุตบอลอาชีพในประเทศไทยจากเมืองพัทยา จังหวัดชลบุรี ปัจจุบันทำการแข่งขันอยู่ในไทยลีก 2 โดยมีการเปลี่ยนชื่อสโมสรจากพัทยา ดอลฟินส์ ยูไนเต็ด
ประวัติสโมสร.
อีสาน พัทยา เอฟซี.
สโมสรฯ ก่อตั้งเมื่อปี 2557 ในนาม สโมสรฟุตบอลอีสาน พัทยา โดยเริ่มต้นเข้าร่วมการแข่งขัน ของ สมาคมฟุตบอลแห่งประเทศไทยฯ คือการแข่งขัน ฟุตบอลถ้วย ง ในปี 2557 และทำผลงานได้ดี โดยได้สิทธิ์เลื่อนชั้นทำการแข่งขัน ฟุตบอลถ้วย ค โดยหลังจากจบการแข่งขันฯ ก็ได้แปรสภาพเป็นทีมฟุตบอลเดินสายในแถบ จังหวัดระยอง และ จังหวัดชลบุรี
ในการแข่งขัน ฟุตบอลถ้วย ค สโมสรทำผลงานได้ไม่ดีนัก โดยตกรอบ 16 ทีมสุดท้าย
ต่อมาเมื่อมีการยุบ ฟุตบอลถ้วยพระราชทาน และแปรสภาพเป็น ฟุตบอล ดิวิชั่น 3 สโมสรได้ส่งลงเข้าร่วมการแข่งขัน ดิวิชั่น 3 2559 โซนภาคตะวันออก โดยในฤดูกาลนั้น สโมสรสามารถเข้าถึงรอบรองชนะเลิศของโซน โดยแพ้ให้กับ สโมสรบ้านค่าย ยูไนเต็ด ในการดวลจุดโทษ
อีสาน ดีบีชออร่า พัทยา.
ต่อมาในการแข่งขัน ไทยแลนด์ อเมเจอร์ลีก ในปี 2560 สโมสรได้ส่งเข้าแข่งขันในนาม สโมสรฟุตบอลอีสาน ดีบีชออร่า พัทยาโดยเป็นการรวมกลุ่มของพนักงานของ โรงแรมพัทยา ดิสคอฟเวอรี่ บีช โดยนักฟุตบอลส่วนใหญ่ เป็นพนักงานของโรงแรม ผสมกับนักฟุตบอลที่มีอยู่เดิม และสามารถชนะเลิศการแข่งขันของโซนได้สำเร็จ พร้อมเลื่อนชั้นมาทำการแข่งขันใน ไทยลีก 4 โซนภาคตะวันออก ได้สำเร็จ
พัทยา ดิสคอฟเวอร์รี่ ยูไนเต็ด.
ต่อมาสโมสร ได้ยื่นเรื่องขอเปลื่ยนชื่อสโมสรกับทาง ไทยลีก โดยได้ส่งเรื่องต่อไปยัง สมาพันธ์ฟุตบอลเอเชีย ต่อมาเมื่อวันที่ 12 ธันวาคม 2561 ทาง เอเอฟซี ได้แจ้งมายังไทยลีก ให้อนุมัติคำร้อง ขอเปลื่ยนชื่อสโมสร จาก "อีสาน ดีบีชออร่า พัทยา" เป็น สโมสรฟุตบอลพัทยา ดิสคอฟเวอร์รี่ ยูไนเต็ด พร้อมกับผ่านเกณฑ์ประเมินคลับไลเซนซิง ซึ่งทำให้สโมสรสามารถแข่งขันในไทยลีก 4 ฤดูกาล 2562
พัทยา ดอลฟินส์ ยูไนเต็ด.
ก่อนเริ่มต้นไทยลีก 2 ฤดูกาล 2566–67 ทางบริษัท ไทยลีก จำกัด ได้แจ้งผลการพิจารณาว่าสโมสรฟุตบอลเอ็มเอช นครศรีฯ ซิตี้ ไม่ผ่านคลับไลเซนซิง จึงทำให้สโมสรพัทยา ดอลฟินส์ ยูไนเต็ด ได้สิทธิเลื่อนชั้นสู่ไทยลีก 2 ในฤดูกาลดังกล่าวแทน
พัทยา ยูไนเต็ด.
หลังจากที่สโมสรได้สิทธิเลื่อนชั้นสู่ไทยลีก 2 ฤดูกาล 2566–67 ต่อมาสโมสรมีการปรับเปลี่ยนชื่อสโมสรเป็นพัทยา ยูไนเต็ด ซึ่งสโมสรพัทยา ยูไนเต็ด เดิมนั้นได้มีการเปลี่ยนชื่อไปเป็นสโมสรฟุตบอลสมุทรปราการ ซิตี้ในปี พ.ศ. 2562 แต่ไม่ถือว่าเป็นทีมเดียวกัน และไม่ได้มีประวัติศาสตร์ที่เชื่อมโยงกัน โดยพัทยา ยูไนเต็ด เริ่มต้นลงแข่งในการแข่งขันไทยลีก 2 ฤดูกาล 2566–67 จบที่อันดับ 7 ของตารางคะแนน โดยมีดาวยิงอย่างจูดีวานเป็นดาวซัลโวประจำทีม ทำไป 14 ประตู อย่างไรก็ตาม ในการแข่งขันไทยลีก 2 ฤดูกาลถัดมา ทีมจบอันดับที่ 16 จาก 17 ทีม (ตัดสิทธิ์สมุทรปราการซิตี ที่ยุบทีมระหว่างฤดูกาล) นับเป็นอันดับรองสุดท้าย และตกชั้นสู่ไทยลีก 3 แต่พวกเขายังคงได้อยู่ในไทยลีก 2 หลังจากที่สโมสรฟุตบอลลำปางประกาศยุบทีม
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
ผู้เล่นที่ถูกยืมตัว.
<templatestyles src="Template:Football squad player/styles.css" />
ผู้เล่นชุดรุ่นอายุไม่เกิน 23 ปี.
<templatestyles src="Template:Football squad player/styles.css" />
รายชื่อผู้ฝึกสอน.
"ตั้งแต่ พ.ศ. 2563 – ปัจจุบัน"
การรุกพอเมอเรเนียตะวันออก

ปฏิบัติการการรุกพอเมอเรเนียตะวันออก เป็นการรุกโดยกองทัพแดงของโซเวียตในการสู้รบกับกองทัพแวร์มัคท์ของเยอรมันบนแนวรบด้านตะวันออก เกิดขึ้นในพอเมอเรเนียและปรัสเซียตะวันตก และยืดเยื้อต่อไปตั้งแต่วันที่ 10 กุมภาพันธ์-4 เมษายน ค.ศ. 1945 
ในการคาดคำนวณของโซเวียต มีความเกี่ยวข้องกับสิ่งที่ขึ้นอยู่กับปฏิบัติการดังต่อไปนี้
 ปฏิบัติการรุก Konitz-Köslin วันที่ 24 กุมภาพันธ์ – 6 มีนาคม ค.ศ. 1945
 ปฏิบัติการรุกดันท์ซิช 7–31 มีนาคม ค.ศ. 1945
 ปฏิบัติการรุก Arnswalde-Kolberg 1–18 มีนาคม ค.ศ. 1945
 ปฏิบัติการรุก Altdamm 18 มีนาคม – 4 เมษายน ค.ศ. 1945 (near Stettin)
Erigone

Erigone เป็นสกุลของแมงมุมของอันดับย่อย Araneomorphae และอยู่ในวงศ์ของ Linyphiidae เป็นสิ่งมีชีวิตกินเนื้อ ล่าเหยื่อแบบแมลงขนาดเล็กและแมลงวัน มีถิ่นกำเนิดในทวีปเอเชีย, โอเชียเนีย, ทวีปอเมริกาเหนือ, ทวีปยุโรป, และในทวีปแอฟริกา
ลักษณะทางกายภาพ.
แมงมุมสีดำเข้ม ส่วนใหญ่ขาทั้งแปดจะมีสีน้ำตาลอ่อน น้ำตาลเข้ม จนกระทั่งมีสีดำ ขึ้นกับภูมิประเทศที่อยู่อาศัย
แหล่งที่พบ.
"Erigone" มีมีถิ่นกำเนิดในทวีป อเมริกาเหนือ, ยุโรป, เอเชีย, แอฟริกาและโอเชียเนีย
สายพันธุ์ุ.
พบสายพันธุ์จำนวนมากกระจายอยู่ทั่วทุกมุมโลก รายละเอียดดังนี้
คิม จา-จ็อม

คิม จา-จ็อม (김자점, ค.ศ. 1588 – 17 ธันวาคม ค.ศ. 1651) ขุนนางและนักปราชญ์ลัทธิขงจื๊อใหม่ของราชวงศ์โชซ็อน นามปากกาของเขาคือ นักซอ  และชื่อรองคือ ซ็องจี  และเป็นหนึ่งในศิษย์ของซ็องฮ็อน 
เขาเป็นอัครมหาเสนาบดีของราชวงศ์โชซ็อนระหว่าง ค.ศ. 1645–1650 และเป็นบรรพบุรุษของคิม กู นักกิจกรรมเพื่อเอกราชของเกาหลีผู้มีชื่อเสียง
คิม จา-จ็อมเป็นหนึ่งในขุนนางที่ร่วมก่อการโค่นล้มราชบัลลังก์ของเจ้าชายควังแฮ ในเหตุการณ์ที่เรียกว่ารัฐประหารพระเจ้าอินโจเมื่อ ค.ศ. 1623 พร้อมกับสนับสนุนองค์ชายนึงยางให้ขึ้นสืบราชบัลลังก์เป็นพระเจ้าอินโจ
ชิกูวะ

ชิกูวะ (; โรมาจิ: "chikuwa") เป็นผลิตภัณฑ์อาหารของญี่ปุ่น ทำจากส่วนผสมได้แก่ เนื้อปลาบด เกลือ น้ำตาล แป้ง ผงชูรส และไข่ขาว นำมาผสมให้เข้ากันแล้วนำมาพันรอบไม้ไผ่หรือแท่งโลหะ จากนั้นนำไปนึ่งหรือต้ม คำว่า "ชิกูวะ" มีความหมายว่า "วงแหวนไม้ไผ่" มีที่มาจากลักษณะของชิกูวะเมื่อนำมาหั่นเป็นแผ่น
ผลิตภัณฑ์ซูริมิหลายอย่างเช่นคามาโบโกะและซัตสึมาอาเงะเป็นที่นิยมอย่างมาก ในจังหวัดทตโตริมีการบริโภคผลิตภัณฑ์ซูริมิต่อครัวเรือนมากที่สุดในทุกจังหวัดในรอบ 30 ปีที่ผ่านมาตั้งแต่ปีแรกที่เริ่มมีการเก็บข้อมูล ชิกูวะก็ได้รับความนิยมในฐานะขนมขบเคี้ยว เพราะมีราคาถูกและเป็นแหล่งของโปรตีนที่มีไขมันต่ำ
ส่วนประกอบ.
ปลาที่เลือกใข้.
ปลาเนื้อขาวที่ใช้ทำซูริมิ (ญี่ปุ่น: 擂り身, มีความหมายว่า "เนื้อบด") ได้แก่:
การนำไปใช้.
ชิกูวะสามารถรับประทานเดี่ยว ๆ ได้ และสามารถใช้เป็นส่วนผสมของอาหารจำพวกนิโมโนะ (ของต้ม) เช่น โอเด้ง ชิคุเซนนิ อุด้ง ยากิโซบะ ยาไซ-อิทาเมะ และแกงกะหรี่ญี่ปุ่น
ความหลากหลายตามภูมิภาค.
ลักษระของชิกูวะมีความหลากหลายตามแต่ละภูมิภาคของประเทศญี่ปุ่น ทางด้านตะวันออกของทตโตริและส่วนหนึ่งของนางาซากิ มี"โทฟุ-ชิคุวะ"โดยการเพิ่มเต้าหู้ลงในซูริมิ มักเลือกใช้เต้าหู้แข็ง
ในเมืองยาวาตาฮามะ จังหวัดเอฮิเมะ มี"คาวะ-ชิกูวะ" (มีความหมายว่า "ชิกูวะผิวหนัง") โดยการนำหนังปลามาห่อรอบไม้เสียบแล้วนำไปต้ม คาวะ-ชิกูวะเป็นผลพลอยได้จากการผลิตชิกูวะปกติ ซึ่งมีเนื้อสัมผัสและรสชาติต่างออกไป
ในเมืองชิโกกุจูโอ จังหวัดเอฮิเมะ มี"เอบิ-ชิกูวะ" ซึ่งมีเนื้อกุ้งบดเป็นส่วนผสมในซูริมิ 
ในเมืองโคมาซึชิมะ จังหวัดโทกูชิมะ มี"ทาเคะ-ชิกูวะ" (มีความหมายว่า "ชิกูวะไผ่") ซึ่งยังคงไม้ไผ่ไว้หลังจากนำไปต้มแล้ว
จูเก่อ

จูเก่อ หรือ จูกัด ในภาษาจีน เชกัล ในภาษาเกาหลี หรือ โมโรกูซุ ในภาษาญี่ปุ่น เป็นนามสกุลในเอเชียตะวันออก จัดเป็นลำดับที่ 314 ใน "นามสกุล 100 ตระกูล" ในประเทศจีน นามสกุลนี้มักใช้ในความหมายที่พ้องกับความฉลาดในวัฒนธรรมจีน จากชื่อเสียงของจูเก่อ เลี่ยง (จูกัดเหลียง หรือขงเบ้ง) นามสกุลนี้มีที่มาจากสาขาของตระกูลเก่อ ซึ่งเพิ่มตัวอักษรลงในชื่อของตน
ปาลังการายา

ปาลังการายา  เป็นเมืองหลวงและเมืองใหญ่สุดของจังหวัดกาลีมันตันกลาง ประเทศอินโดนีเซีย ตั้งอยู่บริเวณระหว่างแม่น้ำกาฮายันกับแม่น้ำซาบาเงาบนเกาะบอร์เนียว จากข้อมูลการสำรวจสำมะโนประชากร ค.ศ. 2020 นครนี้มีประชากร 293,500 คน จำนวนประมาณการอย่างเป็นทางการในช่วงกลาย ค.ศ. 2023 อยู่ที่ 305,797 คน (แบ่งเป็นชาย 154,205 คนและหญิง 151,592 คน) ปาลังการายาเป็นเมืองใหญ่สุดตามขนาดพื้นที่ในประเทศอินโดนีเซีย (ใหญ่กว่าจาการ์ตาประมาณ 4 เท่า) อย่างไรก็ตาม พื้นที่ส่วนใหญ่ยังคงเป็นผืนป่า (โดยเฉพาะในเขตรากุมปิตและบูกิตบารูทางเหนือ) รวมถึงป่าสงวน บริเวณอนุรักษ์ทางธรรมชาติ และป่าตังกีลิง
นครนี้เป็นจุดศูนย์กลางด้านเศรษฐกิจ การปกครอง และการศึกษาของจังหวัดกาลีมันตันกลาง นครนี้ก่อตั้งขึ้นจากหมู่บ้านเล็ก ๆ ของชาวดายักในปาฮันดุตเมื่อ ค.ศ. 1957 โดยได้รับการวางแผนตั้งแต่ต้น และในการก่อสร้างได้รับความช่วยเหลือจากกองทัพโซเวียตเนื่องด้วยความสัมพันธ์ของซูการ์โนต่อกลุ่มตะวันออกในขณะนั้น แม้จะมีโครงสร้างพื้นฐานที่ค่อนข้างดี และมีดัชนีการพัฒนามนุษย์สูง แต่นครนี้กลับประสบปัญหาด้านสิ่งแวดล้อม เช่น หมอกควัน ไฟป่า และน้ำท่วม
ศัพทมูลวิทยา.
ชื่อปาลังการายามาจากการประสมคำศัพท์สองคำจากสองภาษา คือ: "ปาลังกา" (ดายักงาจู) หมายถึง สถานที่ศักดิ์สิทธิ์ และ "รายา" (มลายู) หมายถึง กว้างขวาง ดังนั้น ปาลังการายาจึงหมายถึง "สถานที่ศักดิ์สิทธิ์อันกว้างขวาง" นครนี้ตั้งอยู่บนพื้นที่หมู่บ้านดายักขนาดเล็กที่มีชื่อว่า ปาฮันดุต ซึ่งล้อมรอบด้วยป่าฝน
ประวัติ.
เมืองก่อตั้งในปี 1957 (กฎหมายพลังงาน 10/1957 เรื่องการก่อตั้งแคว้นการปกครองตนเองกาลีมันตันกลางระดับ 1) ในบริเวณรกร้างว่างเปล่าที่เปิดผ่านหมู่บ้านปาฮันดุตริมฝั่งแม่น้ำกาฮายัน
รายชื่อวงศ์ของแมงมุม

รายชื่อวงศ์ของแมงมุม (Lists of Spider's Family) รายชื่อต่อไปนี้เป็นวงศ์ของแมงมุมที่ปรากฏอยู่ทั่วทุกมุมโลก โดยเรียงลำดับตามอักษรละติน ซึ่งมีอยู่ประมาณ 107 วงศ์ ประมาณ 40,000 สปีชีส์ ซึ่งวงศ์ที่ปรากฏและบันทึกไว้ตามการจัดลำดับในระบบอนุกรมวิธานมีดังต่อไปนี้ ในเดือนธันวาคม พ.ศ. 2561 จากการรวบรวมข้อมูลมีแมงมุมในโลกนี้ที่ได้บันทึกไว้ในอนุกรมวิธานจำนวน 47,876 สปีชีส์ และในเดือนพฤษภาคม พ.ศ. 2562 มีระบุจำนวนสปีชีส์ไว้ที่ 48,225 สปีชีส์
A.
ประกอบด้วยวงศ์ของแมงมุมทั้งหมด 13 วงศ์
B.
ประกอบด้วยวงศ์ของแมงมุมทั้งหมด 1 วงศ์
C.
ประกอบด้วยวงศ์ของแมงมุมทั้งหมด 11 วงศ์
D.
ประกอบด้วยวงศ์ของแมงมุมทั้งหมด 7 วงศ์
E.
ประกอบด้วยวงศ์ของแมงมุมทั้งหมด 3 วงศ์
F.
ประกอบด้วยวงศ์ของแมงมุมทั้งหมด 1 วงศ์
G.
ประกอบด้วยวงศ์ของแมงมุมทั้งหมด 3 วงศ์
H.
ประกอบด้วยวงศ์ของแมงมุมทั้งหมด 6 วงศ์
I.
ประกอบด้วยวงศ์ของแมงมุมทั้งหมด 1 วงศ์
L.
ประกอบด้วยวงศ์ของแมงมุมทั้งหมด 6 วงศ์
M.
ประกอบด้วยวงศ์ของแมงมุมทั้งหมด 9 วงศ์
N.
ประกอบด้วยวงศ์ของแมงมุมทั้งหมด 3 วงศ์
O.
ประกอบด้วยวงศ์ของแมงมุมทั้งหมด 5 วงศ์
P.
ประกอบด้วยวงศ์ของแมงมุมทั้งหมด 14 วงศ์
S.
ประกอบด้วยวงศ์ของแมงมุมทั้งหมด 12 วงศ์
T.
ประกอบด้วยวงศ์ของแมงมุมทั้งหมด 12 วงศ์
U.
ประกอบด้วยวงศ์ของแมงมุมทั้งหมด 2 วงศ์
V.
ประกอบด้วยวงศ์ของแมงมุมทั้งหมด 1 วงศ์
X.
ประกอบด้วยวงศ์ของแมงมุมทั้งหมด 1 วงศ์
Z.
ประกอบด้วยวงศ์ของแมงมุมทั้งหมด 2 วงศ์
กลุ่มอาการแดนดี–วอล์กเกอร์

กลุ่มอาการแดนดี–วอล์กเกอร์  เป็นความผิดปกติแต่กำเนิดชนิดหนึ่งของสมองซึ่งเป็นโรคหายาก แบ่งออกเป็นสามชนิดย่อย แต่ละชนิดมีความรุนแรงแตกต่างกันไป ความผิดปกติสำคัญซึ่งเหมือนกันระหว่างสามชนิดนี้คือมีความผิดปกติของเซเรเบลลัม หรือสมองน้อย ซึ่งเป็นสมองส่วนที่ควบคุมการประสานงานกล้ามเนื้อ สมองอีกส่วนที่มักจะได้รับผลกระทบด้วยคือบริเวณโพรงสมองที่สามและโพรงสมองที่สี่ ซึ่งบริเวณนี้หากได้รับผลกระทบอาจทำให้เกิดการไหลของน้ำหล่อสมองไขสันหลังที่ผิดปกติ ทำให้เกิดความดันในกะโหลกสูง ส่งผลต่อการทำงานของสมองส่วนอื่นๆ ได้ บางรายจะมีโพรงสมองคั่งน้ำ ทำให้มีศีรษะโตผิดปกติได้ ผู้ป่วยอาจมีความพิการทางกายที่เป็นผลจากสมองได้หลายระดับ (อัมพาตสมองใหญ่) ส่วนใหญ่หากเป็นแล้วมักจะเป็นไปตลอดชีวิต ประมาณครึ่งหนึ่งจะความพิการทางสติปัญญาร่วมด้วย ซึ่งอาจเป็นได้หลายระดับตั้งแต่รุนแรงจนถึงมีสติปัญญาใกล้เคียงปกติ และอาจมีพัฒนาการล่าช้าในด้านอื่น ๆ เช่น การคลาน การเดิน และการประสานงานกล้ามเนื้อ (เช่น เขียนหนังสือ) บางรายอาจมีโรคลมชักร่วมด้วย
การรักษาทำได้โดยการทำกายภาพบำบัด การศึกษาพิเศษ และการผ่าตัดเพื่อวางทางระบายน้ำหล่อสมองไขสันหลังในบางราย เป็นต้น
โรคนี้ได้ชื่อตามชื่อของวอลเตอร์ แดนดี และอาร์เทอร์ เอิร์ล วอล์กเกอร์
ห้าแก่นเรื่องทางภูมิศาสตร์

ห้าแก่นเรื่องทางภูมิศาสตร์  เป็นเครื่องมือทางการศึกษาสำหรับการสอนทางภูมิศาสตร์ โดยสมาคมนักภูมิศาสตร์อเมริกัน (Association of American Geographers) ได้นำมาใช้ใน ค.ศ. 1984 ทั้งห้าแก่นเรื่องได้รับการเผยแพร่ในสิ่งพิมพ์ของคณะกรรมการแห่งชาติว่าด้วยการศึกษาภูมิศาสตร์ (National Council for Geographic Education) ร่วมกับสมาคมนักภูมิศาสตร์อเมริกันหรือ NCGE / AAG เรื่อง "แนวทางสำหรับการศึกษาภูมิศาสตร์ โรงเรียนประถมศึกษาและมัธยมศึกษา" (Guidelines for Geographic Education, Elementary, and Secondary Schools) ในชั้นเรียนด้านภูมิศาสตร์และสังคมศึกษาของประเทศสหรัฐส่วนใหญ่นำห้าแก่นเรื่องมาใช้ในการเรียนการสอน
แก่นเรื่อง.
ห้าแก่นเรื่องถูกแทนที่โดยมาตรฐานภูมิศาสตร์เพื่อชีวิต (the Geography for Life standards) ซึ่งเผยแพร่โดยสมาคมภูมิศาสตร์แห่งชาติ (National Geographic Society) ของสหรัฐอเมริกา มาตรฐานมีทั้งหมดสิบแปดตัวชี้วัดและประกาศใช้ใน ค.ศ. 1994 อย่างไรก็ตามทั้งห้าแก่นเรื่องยังคงถูกใช้ในสถานศึกษาหลายแห่ง ห้าแก่นเรื่องประกอบด้วย
ที่ตั้ง.
ทุกจุดบนพื้นโลกมีที่ตั้ง ที่ตั้งสามารถระบุได้สองประเภท ดังนี้
สถานที่.
สถานที่เป็นบริเวณที่ได้รับอิทธิพลจากสิ่งต่าง ๆ ในพื้นที่นั้น ๆ ทุกสถานที่มีคุณลักษณะเฉพาะตัวและทำให้แตกต่างจากสถานที่อื่น ๆ ประกอบด้วย
ปฏิสัมพันธ์ระหว่างมนุษย์กับสิ่งแวดล้อม.
แก่นเรื่องนี้อธิบายถึงว่าผู้คนมีปฏิสัมพันธ์กับสิ่งแวดล้อมอย่างไรและสิ่งแวดล้อมมีผลกระทบกลับมาอย่างไร ประกอบด้วยแนวคิดหลักสามประการ คือ
การเคลื่อนย้าย.
การเคลื่อนย้าย คือการเดินทางของผู้คน สินค้า และความคิดจากที่หนึ่งไปยังที่อื่น ๆ อาทิเช่น การขยายอาณาเขตไปทางตะวันตกของประเทศสหรัฐ การปฏิวัติสารสนเทศ และการย้ายถิ่นเข้าประเทศ สิ่งประดิษฐ์ใหม่ ๆ เช่นเครื่องบินและอินเทอร์เน็ตทำให้เกิดการเคลื่อนย้ายของสินค้าและอุดมการณ์สามารถผ่านไปในระยะทางที่ยาวไกลแต่ใช้เวลาน้อย การเดินทางของบุคคลจากสถานที่หนึ่งไปยังอีกสถานที่และตัวเลือกในการเดินทางของพวกเขาก็เป็นส่วนหนึ่งของการเคลื่อนย้ายด้วยเช่นกัน ตัวอย่างเช่น รถยนต์ รถโดยสารประจำทาง เครื่องบิน และเรือ เป็นต้น
ภูมิภาค.
ภูมิภาคเป็นพื้นที่ที่มีลักษณะเฉพาะตัว ประกอบด้วยลักษณะของมนุษย์ อาทิ ประชากร หรือการเมือง และลักษณะทางกายภาพ อาทิ ภูมิอากาศ และพืชพรรณ ตัวอย่างเช่น สหรัฐถือเป็นภูมิภาคทางการเมืองเนื่องจากสหรัฐมีรัฐบาลเป็นส่วนหนึ่งในการบริหารประเทศ
สนามกีฬาสำนักงานตำรวจแห่งชาติโอมาน

สนามกีฬาสำนักงานตำรวจแห่งชาติโอมาน  เป็นสนามกีฬาประเภทใช้หลายวัตถุประสงค์ที่เมืองมัสกัต, ประเทศโอมาน สนามกีฬาแห่งนี้เป็นสนามที่ใช้แข่งขันกีฬาฟุตบอลหลายรอบที่สำคัญ และยังเป็นสนามหลักของสโมสรโอมานคลับ สนามกีฬาแห่งนี้สามรถบรรจุคนได้ถึง 15,000 คน แต่ลดลงเหลือ 12,000 คน สนามกีฬาเป็นของสำนักงานตำรวจแห่งชาติโอมาน โดยเป็นสนามเจ้าภาพและสำหรับการเดินขบวนที่สำคัญภายในประเทศ สนามแห่งนี้เป็นสนามเพียงไม่กี่แห่งที่ใช้ในการแข่งขันคริกเกตของประเทศโอมาน
ประวัติ.
สนามแห่งนี้สามรถบรรจุคนได้ 15,000 คน ส่วนใหญ่ใช้เพื่อสำหรับเกมฟุตบอล ปัจจุบันยังเป็นสนามหลักของสโมสรโอมานคลับสำหรับเป็นเจ้าบ้าน
ชื่อสนามกีฬาแห่งนี้ มีที่มาจากพื้นที่ตรงนั้นเป็นพื้นที่ของสำนักงานตำรวจแห่งชาติโอมาน นอกจากนี้ยังใช้เป็นสนามกีฬาภายในบ้านสำหรับทีมฟุตบอลแห่งชาติโอมาน และในฟุตบอลโลก 2010 มีคุณสมบัติในภูมิภาคเอเชียเกมฟุตบอลแห่งชาติญี่ปุ่นกับโอมานในสนามนี้ถูกจัดขึ้นในวันที่ 7 มิถุนายน ค.ศ. 2008
จังหวัดซูลาเวซีเหนือ

ซูลาเวซีเหนือ หรือ ซูลาเวซีอูตารา  เป็นจังหวัดหนึ่งในประเทศอินโดนีเซีย ตั้งอยู่บนคาบสมุทรมีนาฮาซาทางตอนเหนือของเกาะซูลาเวซี ทางทิศใต้ของประเทศฟิลิปปินส์และทางทิศตะวันออกเฉียงใต้ของประเทศมาเลเซีย โดยอยู่ติดกับประเทศฟิลิปปินส์ทางทิศเหนือ ติดกับทะเลโมลุกกะทางทิศตะวันออก ติดกับจังหวัดโก-รนตาโลทางทิศตะวันตก และติดกับอ่าวโตมีนีทางทิศใต้ เมืองหลักของจังหวัดคือเมืองมานาโด โดยจังหวัดมีประชากร 4,135,526 คน จากข้อมูลการสำรวจสำมะโนประชากรปี ค.ศ. 2010 และจากข้อมูลประชากรอย่างเป็นทางการล่าสุดในเดือนมกราคม 2014 มีประชากร 4,353,540 คน เมืองมานาโดยังเป็นประตูหลักและศูนย์กลางเศรษฐกิจของจังหวัด เมืองสำคัญอื่น ๆ เช่น โตโมฮนและบีตุง จังหวัดมีภูเขา 41 ลูกที่มีความสูงตั้งแต่ ,112–1,995 เมตร (3,648–6,545 ฟุต) ทางด้านธรณีวิทยาภูมิภาคนี้ยังเป็นภูเขาไฟใหม่โดยส่วนใหญ่ มีการระเบิดหลายครั้งและเป็นภูเขาไฟทรงกรวยที่ยังครุกรุ่นอยู่ ที่พบได้ตอนกลางของมีนาฮาซา โบลาอังโมงนโดว และหมู่เกาะซางีเฮอ
หน่วยการบริหาร.
พื้นที่จังหวัดซูลาเวซีเหนือแบ่งออกเป็น 11 อำเภอหรือ"กาบูปาเต็น" 4 นครหรือ"โกตา" และ 171 ตำบลหรือ"เกอจามาตัน"
ซีจีพี เกรย์

ซีจีพี เกรย์  เป็นยูทูบเบอร์การศึกษา นักพอดแคสต์ และสตรีมเมอร์สดชาวอเมริกัน-ไอริชที่สร้างวิดีโออธิบายสั้น ๆ ในเนื้อหาที่เกี่ยวกับการเมือง, ภูมิศาสตร์, เศรษฐกิจ, ประวัติศาสตร์ และวัฒนธรรม
นอกจากนี้ เกรย์ยังเป็นที่รู้จักจากการทำพ็อกแคสต์"เฮลโลอินเทอร์เน็ต"ร่วมกับเบรดี ฮารานใน ค.ศ. 2014 และเป็นพิธีการในพอดแคสต์ "คอเท็กซ์" ร่วมกับไมก์ เฮอร์ลีย์ ผู้ร่วมก่อตั้งเครือข่ายพอดแคสต์รีเลย์เอ็ฟเอ็มตั้งแต่ ค.ศ. 2015
ชีวิตช่วงต้นและอาชีพ.
เกรย์เติบโตที่ชานเมืองเกาะลองของนครนิวยอร์ก เขาเข้าวิทยาลัยที่นิวยอร์กทางเหนือ (upstate New York) แล้วได้ปริญญาถึงสองอัน ได้แก่สาขาฟิสิกส์และสังคมวิทยา
ย่า/ยายของเกรย์เกิดที่ประเทศไอร์แลนด์ ในวัยเด็ก พ่อของเขาสมัครขอสัญชาติไอริชแทนเขา ซึ่งทำให้เกรย์ได้รับสิทธิพลเมืองทั้งอเมริกัน–ไอริช แล้วใช้โอกาสนี้ไปที่สหภาพยุโรปและเข้าไปในลอนดอน จากนั้นเกรย์จึงศึกษาปริญญาโทสาขาเศรษฐศาสตร์ในลอนดอน และอาศัยอยู่ในนครนี้ต่อไป
วิดีโอ.
"CGP Grey" ช่องยูทูบหลักของเกรย์มีเนื้อหาหลักเกี่ยวกับวิดีโออธิบายในวิชาต่าง ๆ เช่น การเมือง, ภูมิศาสตร์, เศรษฐกิจ, ประวัติศาสตร์, ผลิตภาพ, อินเทอร์เน็ต, วิทยาศาสตร์, วัฒนธรรมอเมริกัน และวัฒนธรรมอังกฤษ ในวิดีโอมีเกรย์พูดต่อหน้าแอนิเมชัน, ภาพสต็อก และภาพนิ่ง ถึงแม้ว่าเกือบทุกวิดีโอจะมีเสียงของเกรย์ แต่ไม่มีการเปิดเผยใบหน้าของเขาในวิดีโอของตนเองเลย และในวิดีโอของคนอื่น ๆ ก็จะเบลอหน้าเขาเกือบทุกครั้ง เขามักใช้มนุษย์ก้างปลาที่สวมแว่นตาแทนตัวเขาเอง เกรย์กล่าวว่ารูปแบบการนำเสนอในวิดีโอของเขาได้แรงบันดาลใจจากซีรีส์ "Zero Punctuation" ของยาฮ์ตซี โครชอว์
กีฬาในประเทศกาตาร์

กีฬาในประเทศกาตาร์ มีจุดศูนย์รวมคือกีฬาฟุตบอลโดยคนภายในประเทศให้ความสำคัญกับกีฬาประเภทนี้ นอกจากนี้ยังมีกีฬากรีฑา, บาสเกตบอล, แฮนด์บอล, วอลเลย์บอล, ขี่อูฐ, ขี่ม้า, คริกเกต และว่ายน้ำ ก็ได้รับความนิยมภายในประเทศ ในปัจจุบันมีสโมสรการแข่งขันกีฬาหลายชนิด 11 แห่งภายในประเทศ และสโมสรกีฬาเฉพาะทางอีก 7 แห่ง
การแข่งขันที่ใหญ่ที่สุดในประเทศกาตาร์ คือ เอเชียนเกมส์ 2006 ที่จัดขึ้นที่เมืองโดฮา มี 46 ชนิดกีฬา จากกีฬาทั้งหมด 39 กีฬา เมื่อวันที่ 2 ธันวาคม ค.ศ. 2010 ประเทศกาตาร์ได้รับสิทธิ์ให้เป็นเจ้าภาพในการจัดการแข่งขันฟุตบอลโลก 2022 ถือว่าเป็นประเทศแถบอาหรับครั้งแรกที่ได้จัดการแข่งขันฟุตบอลโลก
จำนวนนักกีฬาในกีฬาต่าง ๆ.
ข้อมูลเมื่อปี ค.ศ. 2010
เฮลโลอินเทอร์เน็ต

เฮลโลอินเทอร์เน็ต  เป็นพอดแคสต์เสียงที่สร้างขึ้นโดยยูทูบเบอร์เพื่อการศึกษาเบรดี ฮาราน และซีจีพี เกรย์ พอดแคสต์นี้เปิดตัวใน ค.ศ. 2014 และจนถึงเดือนกุมภาพันธ์ ค.ศ. 2020 มีการออกอากาศไป 136 ตอนที่มีลำดับเลขและ 18 ตอนที่ไม่มีลำดับเลข ปัจจุบันพอดแคสต์นี้ถูกระงับและไม่มีการใช้งานอย่างไม่มีกำหนด ผู้ฟังพอดแคสต์มีชื่อเรียกว่า "ทิมส์"
เนื้อหา.
พอดแคสต์นี้มีการอภิปรายเกี่ยวกับชีวิตของพวกเขาในฐานะผู้สร้างมืออาชีพสำหรับยูทูบ เนื้อหาวิดีโอล่าสุดรวมถึงความสนใจและความรำคาญ หัวข้อทั่วไปได้แก่ยูทูบ, มารยาททางเทคโนโลยี, หนังสือ, รีวิวภาพยนตร์และรายการโทรทัศน์, อุบัติเหตุเครื่องบิน, ธัชวิทยา, อนาคตศึกษา และความแตกต่างในบุคลิกภาพและการใช้ชีวิตระหว่างฮารานกับเกรย์
ภาษาตาฮีตี

ภาษาตาฮีตี (เป็นส่วนหนึ่งของ ภาษาในเฟรนช์พอลินีเชีย) เป็นภาษาโพลีเนเซีย มักพูดอยู่ในหมู่เกาะโซไซเอตีในเฟรนช์พอลินีเชีย
เนื่องจากภาษาตาฮีตีไม่มีรูปเขียนก่อนการมาของชาวอาณานิคมตะวันตก กลุ่มมิชชันนารีในสมาคมมิชชันนารีลอนดอนในช่วงต้นคริสต์ศตวรรษที่ 19 เป็นคนกลุ่มแรกที่ถอดเสียงภาษาพูดนี้
กลุ่มภาษาพอลินีเชีย

กลุ่มภาษาพอลินีเชีย เป็นกลุ่มภาษาที่มีการพูดในพอลินีเชีย เป็นกลุ่มย่อยของตระกูลภาษาออสโตรนีเซียนในแขนงโอชีแอนิก มีประมาณสี่สิบภาษา ซึ่งแต่ละภาษามีความใกล้เคียงกันมาก โดยเฉพาะอย่างยิ่งคำศัพท์
แดน บุรีรัมย์

บุญชื่น บุญเกิดรัมย์ หรือ แดน บุรีรัมย์ (1 กันยายน พ.ศ. 2488 – 13 ธันวาคม พ.ศ. 2567) เป็นศิลปิน นักแต่งเพลงและนักแสดงชาวไทย
ประวัติ.
แดน บุรีรัมย์ เกิด ณ ตำบลอิสาณ อำเภอเมืองบุรีรัมย์ จังหวัดบุรีรัมย์ เป็นบุตรคุณพ่อโอ้ คุณแม่โป๊ป บุญเกิดรัมย์ เป็นนักร้อง นักดนตรี นักแสดง นักแต่งเพลง ชาวบุรีรัมย์ พ่อและแม่ทำอาชีพเกษตรกร เมื่อเรียนจบการศึกษาจากวิทยาลัยการช่างบุรีรัมย์ (ปัจจุบันคือ วิทยาลัยเทคนิคบุรีรัมย์) ก็ได้เดินทางเข้าสู่กรุงเทพเพื่อตามฝันการเป็นนักร้องพร้อมกับ เด่น บุรีรัมย์
เข้าวงการ.
แดน บุรีรัมย์ เข้าสู่วงการเมื่อปี พ.ศ. 2506 ตอนที่เข้าวงการมาแรก ๆ มุ่งหวังที่จะหาชื่อเสียงเพื่อเป็นนักร้องอย่างเดียว และได้บันทึกเสียงเพลงแรกในชีวิตชื่อว่า “ผู้พ่าย” เมื่อปี พ.ศ. 2507 แต่ไม่ประสบความสำเร็จ โดยการเป็นนักร้องในสมัยก่อนเป็นไปได้ยากและค่าตอบแทนก็ได้ไม่มาก สูทหรือเสื้อผ้าที่ใส่ก็มีแค่ชุดเดียว พอร้องเสร็จก็เอาไปไว้หลังเวทีให้คนร้องคนต่อไปใส่ต่อ ชีวิตการเป็นนักร้องมันลำบากจริง ๆ แต่เขาก็โชคดีที่เคยเรียนเป่าแซกโซโฟนมาตอนเด็ก ๆ ก็เลยผันตัวมาเป็นนักดนตรีแทน ซึ่งตอนนั้นเขาก็ ทั้งร้องทั้งเล่นดนตรีไปด้วย เขามีโอกาสได้ไปอยู่วงดนตรีรวมดาวกระจายของครู สำเนียง ม่วงทอง และมีเหตุให้เข้าใจผิดต้องออกจากวงจึงได้ไปตั้งวงดนตรีร่วมกับ ชลธี ธารทอง ประยงค์ ชื่นเย็น ชื่อวงดนตรีสุรพัฒน์ แต่ไม่ประสบความสำเร็จจึงได้ยุติลงแล้วไปอยู่กับวงดนตรีของ ผ่องศรี วรนุช เพลิน พรหมแดน ตามลำดับ
จนช่วงหลัง ๆ ในปี พ.ศ. 2514 เขาเริ่มผันตัวเองมาเล่นตลก เพราะได้เงินจำนวนมากกว่าการเป็นนักร้องนักดนตรี เขาก็เลยมาอยู่กับคณะของป๋า เทพ โพธิ์งาม อยู่พักใหญ่ ซึ่งระหว่างนั้นเป็นช่วงที่ธุรกิจคาเฟ่เริ่มเป็นที่นิยม เขาก็เลยตัดสินใจแยกออกมาตั้งคณะเองชื่อว่า “สี่ดาว” กับเพื่อน ๆ แต่หลังจากนั้นพอวงเริ่มอิ่มตัวเพื่อน ๆ หลายคนก็แยกย้ายกันไปอยู่กับคณะอื่น ๆ เขาก็เลยต้องยุบคณะไป แต่ตอนนั้นดีที่เขายังมีโอกาสได้เล่นหนัง หรือละครทางทีวีบ้าง ก็เลยยังพอเลี้ยงตัวเองได้
จังหวัดโก-รนตาโล

โก-รนตาโล (โก-รนตาโล:) เป็นจังหวัดหนึ่งของประเทศอินโดนีเซีย ตั้งอยู่บนเกาะซูลาเวซีบนคาบสมุทรมีนาฮาซา แต่เดิมเป็นส่วนหนึ่งของจังหวัดซูลาเวซีเหนือจนตั้งเป็นจังหวัดเมื่อวันที่ 5 ธันวาคม ค.ศ. 2000 มีเมืองโก-รนตาโล (มักเรียก ฮูลนตาโล) เป็นเมืองหลักของจังหวัด เมืองมีชื่อเล่นที่เป็นที่รู้จักว่าเป็น "ชานบ้านแห่งเมดีนา" (Porch of Medina) จังหวัดมีพื้นที่ 12,435 ตารางกิโลเมตร (4,801 ตารางไมล์) มีประชากร 1,133,237 คน (ข้อมูล ค.ศ. 2016) มีความหนาแน่นประชากร 88 คนต่อตารางกิโลเมตร
ทางด้านประวัติศาสตร์ จังหวัดโก-รนตาโลเคยเป็นศูนย์กลางการแพร่ขยายของศาสนาอิสลามในอินโดนีเซียตะวันออกเมื่อครั้งก่อนยุคล่าอาณานิคม จังหวัดยังเป็นศูนย์กลางอำนาจของอาณาจักรอิสระหลายครั้ง เมื่อชาวดัตช์มาถึงเมื่อต้นคริสต์ศตวรรษที่ 17 และได้ชนะต่ออาณาจักรท้องถิ่นและได้ยึดครองบริเวณนั้นเป็นหมู่เกาะอินเดียตะวันออกของเนเธอร์แลนด์ในที่สุด จังหวัดโก-รนตาโลถูกยึดครองโดยญี่ปุ่นในช่วงสั้น ๆ ระหว่างสงครามโลกครั้งที่สอง ก่อนจะได้รับอิสรภาพเป็นส่วนหนึ่งของสาธารณรัฐอินโดนีเซีย โก-รนตาโลเป็นส่วนหนึ่งของจังหวัดซูลาเวซีเหนือ แต่หลังจากการลาออกของซูฮาร์โต รัฐบาลตัดสินใจตั้งจังหวัดใหม่ที่มีวัฒนธรรมของตนเองและมีศาสนาที่แตกต่างกัน โดยต่างจากจังหวัดซูลาเวซีเหนือที่มีคนนับถือคริสต์จำนวนมากและยังคงเป็นส่วนหนึ่งของการกระจายอำนาจประเทศ จึงได้ก่อตั้งจังหวัดขึ้นเมื่อวันที่ 2 ธันวาคม ค.ศ. 2000
เมื่อเปรียบเทียบกับจังหวัดอื่นของอินโดนีเซีย จังหวัดโก-รนตาโลเป็นหนึ่งในจังหวัดที่พัฒนาน้อยที่สุด จากข้อมูลปี 2017 จังหวัดโก-รนตาโลได้คะแนน 0.670 จากดัชนีการพัฒนามนุษย์ อยู่อันดับ 28 จาก 34 จังหวัด เมื่อเปรียบเทียบกับจังหวัดข้างเคียงอย่างจังหวัดซูลาเวซีเหนือ โครงสร้างพื้นฐานของจังหวัดยังพัฒนาได้แย่มาก จังหวัดมักมีปัญหาจากวิกฤตการณ์ไฟฟ้า รวมถึงการขาดแคลนน้ำ
หน่วยการบริหาร.
พื้นที่จังหวัดโก-รนตาโลแบ่งออกเป็น 5 อำเภอหรือ"กาบูปาเต็น" 1 นครหรือ"โกตา" และ 77 ตำบลหรือ"เกอจามาตัน"
กันยายนทมิฬ

กันยายนทมิฬ เป็นความขัดแย้งระหว่างกองทัพจอร์แดน นำโดยสมเด็จพระราชาธิบดีฮุสเซนแห่งจอร์แดนกับองค์การปลดปล่อยปาเลสไตน์ (PLO) นำโดยยัสเซอร์ อาราฟัต การปะทะหลักเกิดขึ้นระหว่างวันที่ 16-27 กันยายน ค.ศ. 1970 แต่ยังมีการปะทะกันประปรายจนถึงวันที่ 17 กรกฎาคม ค.ศ. 1971
การที่จอร์แดนเสียเขตเวสต์แบงก์ให้อิสราเอลในสงครามหกวัน ทำให้นักรบปาเลสไตน์หรือเฟดายีนย้ายฐานไปที่เมืองคาราเมห์ในจอร์แดน ปี ค.ศ. 1968 กองกำลังป้องกันอิสราเอลโจมตีเมืองคาราเมห์เพื่อตอบโต้การโจมตีของเฟดายีนครั้งก่อนหน้าและลงโทษจอร์แดนที่ให้การสนับสนุน การสู้รบครั้งนี้ทำให้เฟดายีนได้รับการสนับสนุนจากชาติอาหรับมากขึ้น ในปี ค.ศ. 1970 เฟดายีนที่เริ่มมีอำนาจในจอร์แดนประกาศจะล้มล้างราชวงศ์ฮัชไมต์และพยายามลอบปลงพระชนม์กษัตริย์ฮุสเซน 2 ครั้ง ต่อมาในเดือนกันยายน ปีเดียวกัน กลุ่มแนวร่วมประชาชนเพื่อการปลดปล่อยปาเลสไตน์จี้เครื่องบิน 3 ลำให้ลงจอดที่ดอว์สันส์ฟิลด์ในเมืองซาร์กาเพื่อเรียกร้องให้ปล่อยตัวนักโทษชาวอาหรับและปาเลสไตน์ เหตุการณ์นี้เป็นเสมือนฟางเส้นสุดท้ายที่ทำให้กษัตริย์ฮุสเซนสั่งขับไล่กลุ่มเฟดายีนให้ออกไปจากจอร์แดน
วันที่ 17 กันยายน ค.ศ. 1970 กองทัพจอร์แดนล้อมเมืองอัมมานและเออร์บิดที่มีเฟดายีนอยู่ก่อนจะยิงถล่มด้วยปืนใหญ่ วันต่อมา กองทัพซีเรียเข้ามาสนับสนุนเฟดายีน ในวันที่ 22 กันยายน กองทัพซีเรียถอนกำลังหลังถูกจอร์แดนโจมตีทางภาคพื้นดินและทางอากาศอย่างหนัก แต่ความกดดันจากชาติอาหรับทำให้กษัตริย์ฮุสเซนยอมลงนามอนุญาตให้เฟดายีนอยู่ในจอร์แดนต่อไป อย่างไรก็ตามจอร์แดนโจมตีอีกครั้งในปีต่อมา การสู้รบจบลงในวันที่ 17 กรกฎาคม ค.ศ. 1971 เมื่อเฟดายีนยอมจำนนหลังถูกล้อมใกล้เมืองอาจลอน
หลังการสู้รบ จอร์แดนยอมให้เฟดายีนอพยพไปที่เลบานอน กลายเป็นชนวนเหตุหนึ่งที่นำไปสู่สงครามกลางเมืองเลบานอน ด้านชาวปาเลสไตน์ก่อตั้งองค์การกันยายนทมิฬโดยมีจุดประสงค์เพื่อแก้แค้นจอร์แดน พวกเขาลอบสังหารวาสฟี อัล-ทอล นายกรัฐมนตรีจอร์แดนก่อนจะก่อเหตุสังหารนักกีฬาชาวอิสราเอลในกีฬาโอลิมปิกฤดูร้อน 1972 ที่เมืองมิวนิก ประเทศเยอรมนีตะวันตก
การศึกษาในประเทศกาตาร์

การศึกษาในประเทศกาตาร์ ถูกควบคุมโดยสภาการศึกษาสูงสุดแห่งกาตาร์ หรือ เอสอีซี และกระทรวงศึกษาธิการแห่งกาตาร์ หรือ เอ็มโออี สภาการศึกษาสูงสุดแห่งกาตาร์มีหน้าที่ดูแลรับผิดชองโรงเรียนเอกชน ส่วนกระทรวงศึกษาธิการแห่งกาตาร์มีหน้าที่สนับสนุนโรงเรียนเอกชน มีโรงเรียนเกิดขึ้นครั้งแรกในประเทศเมื่อปี ค.ศ. 1956 การศึกษาขั้นประถมศึกษาในประเทศซึ่งถือว่าสำคัญสำหรับเด็กภายในประเทศ และอาจเรียนฟรีในโรงเรียนสาธารณะ
การศึกษาในประเทศกาตาร์ถือว่ามีความหลากหลายทางการศึกษา มีหลายโรงเรียนที่มีระบบหลักสูตรการเรียนนานาชาติ มีโรงเรียนนานาชาติภายในประเทศทั้งหมด 338 แห่ง มีมหาวิทยาลัยที่สำคัญของโลกที่เป็นสาขาย่อยโดยตั้งอยู่ในภายในประเทศ ภายในเมืองการศึกษา และอยู่แถวชานเมืองเมืองโดฮา
ภาษาอูอับเมโต

ภาษาอูอับเมโต หรือ ภาษาดาวัน เป็นภาษาในตระกูลภาษาออสโตรนีเชียนที่พูดโดยชาวอาโตนีในติมอร์ตะวันตก และยังมีผู้พูดในเทศบาลโอเอกูซีของติมอร์-เลสเต ซึ่งมีชื่อเรียกว่า Baikenu โดย Baikenu ใช้คำจากภาษาโปรตุเกส เช่น "obrigadu" สำหรับขอบคุณ แทน "terima kasih" ในภาษาอินโดนีเซีย
คำศัพท์.
นี่คือรายชื่อคำศัพท์พื้นฐาน 200 คำจากฐานข้อมูลคำศัพท์ออสโตรนีเซียนพื้นฐาน ซึ่งให้ข้อมูลโดยรอเบิร์ต บลัสต์และจาก Edwards (2016)
ซีนอนไดฟลูออไรด์

ซีนอนไดฟลูออไรด์  เป็นสารประกอบที่มีสูตรเคมี #เปลี่ยนทาง 
 เป็นสารประกอบของซีนอนที่มีความเสถียรภาพมากที่สุดสารหนึ่ง เนื่องจากสารประกอบฟลูออไรด์อนินทรีย์ไม่สามารถใช้ร่วมกับโควาเลนต์อื่น ๆ ได้ จึงมีความไวต่อความชื้น และจะสลายตัวเมื่อสัมผัสกับแสงหรือไอน้ำ มีลักษณะเป็นผลึกแข็งสีขาวทึบ นอกจากนี้ยังมีกลิ่นเหม็นและความดันไอน้ำต่ำ
ลิม จก โฮย

ดาโตะก์ ปาดูกา ลิม จก โฮย  หรือ หลิม เงี้ยกฮุย  เป็นข้าราชการชาวบรูไนและเป็นอดีตเลขาธิการอาเซียนคนที่ 14 ในอดีตเคยดำรงตำแหน่งรัฐมนตรีว่าการกระทรวงต่างประเทศและรองปลัดกระทรวงการต่างประเทศและการค้าของบรูไน
อือซึก-เกิล

อือซึก-เกิล (, Issyk-Kulj) เป็นทะเลสาบในเทือกเขาเทียนชาน ทางภาคตะวันออกของคีร์กีซสถาน ทะเลสาบนี้เป็นทะเลสาบที่ลึกเป็นอันดับที่ 7 ของโลก และใหญ่เป็นอันดับที่ 10 ของโลกตามปริมาตร และทะเลสาบน้ำเค็มที่ใหญ่เป็นอันดับที่สองหลังจากทะเลแคสเปียน อือซึก-เกิลแปลว่า "ทะเลสาบอุ่น" ในภาษาคีร์กีซ แม้ว่าจะล้อมรอบด้วยยอดเขาที่ปกคลุมด้วยหิมะ แต่ก็ไม่เคยแข็ง
ภูมิศาสตร์.
อือซึก-เกิลยาวประมาณ และกว้างที่สุดประมาณ และมีพื้นที่ประมาณ เป็นทะเลสาบกลางเทือกเขาที่ใหญ่เป็นอันดับสองรองจากทะเลสาบติติกากาในทวีปอเมริกาใต้ อยู่ที่ระดับความสูงประมาณ และจุดที่ลึกที่สุดลึกประมาณ 
มีประมาณแม่น้ำและลำธารรวม 118 สายไหลลงทะเลสาบ แม่น้ำที่ใหญ่ที่สุดคือ Djyrgalan และ Tyup ทะเลสาบไม่มีทางน้ำไหลออก แต่นักอุทกวิทยาหลายคนตั้งสมมุติฐานว่ามีน้ำจากทะเลสาบซึมลงใต้ดินสู่แม่น้ำชู มีแร่มอโนไฮโดรแคลไซต์ที่ก้นทะเลสาบ
ความเค็มของทะเลสาบนี้ประมาณร้อยละ 0.6 เมื่อเทียบกับความเค็มร้อยละ 3.5 ของน้ำทะเลทั่วไป ถึงแม้ว่าระดับน้ำในทะเลสาบสูงกว่าในยุคกลางประมาณ 8 เมตร แต่ในปัจจุบันระดับน้ำลดลงประมาณ 5 เซนติเมตรต่อปีเนื่องจากการผันน้ำ
ทะเลสาบและพื้นที่ใกล้เคียงอยู่ในจังหวัดอือซึก-เกิลของคีร์กีซสถาน
ประวัติ.
ระดับน้ำในทะเลสาบมีความสูงกว่าในยุคกลาง นักดำน้ำได้พบซากการตั้งถิ่นฐานที่จมอยู่ใต้น้ำในพื้นที่ตื้น ๆ รอบ ๆ ทะเลสาบ ในเดือนธันวาคม พ.ศ. 2550 รายงานจากทีมนักประวัติศาสตร์คีร์กีซที่นำโดย Vladimir Ploskikh รองประธานสถาบันวิทยาศาสตร์คีร์กีซสถาน นักโบราณคดีของทีมได้ค้นพบซากปรักหักพังของอารยธรรมชั้นสูงเมื่อ 2,500 ปีก่อนที่ด้านล่างของทะเลสาบ ข้อมูลและสิ่งที่พบได้ชี้ให้เห็นว่าเมืองโบราณถือว่าเป็นมหานครในยุคนั้น การค้นพบประกอบด้วยกำแพงที่บางแห่งทอดยาวถึง และร่องรอยของเมืองขนาดใหญ่ที่มีพื้นที่หลายตารางกิโลเมตร และยังมีการค้นพบอื่น ๆ เช่น มูนดินที่ฝังศพชาวไซเธียนที่ถูกกัดกร่อนตลอดหลายศตวรรษด้วยคลื่น และศิลปวัตถุที่ได้รับการเก็บรักษาไว้เป็นอย่างดี
WISE 1405+5534

พิกัด: &de=55.57256111111111&zoom=&show_grid=1&show_constellation_lines=1&show_constellation_boundaries=1&show_const_names=1&show_galaxies=1&img_source=IMG_all 14h 05m 18.27s, +55° 34′ 21.22″
WISE 1405+5534 (ชื่อเต็ม WISEPC J140518.40+553421.4) เป็นดาวแคระน้ำตาลของการจัดประเภทดาวฤกษ์ Y0 (pec?) ตั้งอยู่ในกลุ่มดาวหมีใหญ่ ที่ประมาณ 25.3 ปีแสงจากโลก เป็นหนึ่งในเพื่อนบ้านที่ใกล้ที่สุดของดวงอาทิตย์
WISE 0607+2429

พิกัด: &de=24.498194444444444&zoom=&show_grid=1&show_constellation_lines=1&show_constellation_boundaries=1&show_const_names=1&show_galaxies=1&img_source=IMG_all 06h 07m 38.65s, +24° 29′ 53.5″
WISEP J060738.65+242953.4 (ชื่อย่อเป็น W0607+2429) เป็นดาวแคระน้ำตาลในชั้น L8 ของสเปกตรัม ตั้งอยู่ในกลุ่มดาวคนคู่ไกลประมาณ 25 ปีแสงจากโลก
วัตถุแข็งเกร็ง

ในทางฟิสิกส์ วัตถุแข็งเกร็ง คือ ของแข็งทางกายภาพซึ่งมีการเปลี่ยนแปลงสภาพเป็นศูนย์ หรือน้อยมาก ๆ จนสามารถละเลยได้ ระยะทางระหว่างจุดสองจุดใด ๆ บนวัตถุแข็งเกร็งจะมีค่าคงที่ตลอดเวลา โดยไม่คำนึงถึงแรงภายนอกที่กระทำต่อมัน วัตถุแข็งเกร็งมักอยู่ในรูปแบบของการกระจายตัวอย่างต่อเนื่องของมวล
ในการศึกษาของทฤษฎีสัมพันธภาพพิเศษ วัตถุแข็งเกร็งที่สมบูรณ์ไม่มีอยู่จริง และวัตถุที่สามารถสมมติว่าเป็นวัตถุแข็งเกร็งได้ก็ต่อเมื่อพวกมันไม่ได้กำลังเคลื่อนที่ด้วยความเร็วเข้าใกล้ความเร็วแสง ทางด้านกลศาสตร์ควอนตัม วัตถุแข็งเกร็งมักจะถูกคิดว่าเป็นชุดของจุดมวล เช่น ในโมเลกุลควอนตัม (ซึ่งประกอบด้วยจุดมวล คือ อิเล็กตรอน และนิวคลีไอ) มักจะถูกมองว่าเป็นวัตถุแข็งเกร็ง (ดูการจัดประเภทของโมเลกุลเป็นใบพัดแข็ง)
บันทึก.
<templatestyles src="Reflist/styles.css" />